joelniklaus/EU_Wikipedias huggingface dataset:
Kettu juoksi yli järven

Kettu juoksi yli järven () on vanha ruotsalainen joululaulu, johon kuuluu piirileikki. Lauluun liittyvässä roolileikissä jokainen säkeistö on omistettu jollekin ihmisryhmälle: ensin esitetään tyttöjen, poikien, eukkojen ja ukkojen laulut, minkä jälkeen siirrytään erilaisiin ammatteihin. Kullervon laatimassa suomenkielisessä sanoituksessa aloitetaan suoraan ammateista ja heti ensimmäiseen säkeistöön sisälty leipurin laulu. Alkuperäisenkään laulun sanat eivät liity erityisesti jouluun ja ketun juoksun mainitsemisen merkitys on epäselvä.

Laulu mainitaan jo Olof Rudbeck vanhemman vuonna 1689 julkaiseman Atlantica-kirjan toisessa osassa nimellä ”Hå, hå Räfwen han låckar på isen”. Laulu ja leikki levisi laulukirjojen myötä 1900-luvun alkupuolella myös Suomen ruotsinkielisten keskuuteen.

Lähteet
Miksi "Kettu juoksi yli järven" on joululaulu? Kirjastot.fi 18.11.2011. Viitattu 21.11.2015.

Joululaulut
Kullervon sanoittamat kappaleet
Sam & Cat

Sam & Cat on yhdysvaltalainen nuorille suunnattu tilannekomediasarja. Nickelodeonin esittämä sarja on sarjojen iCarly ja Victorious spin-off, sen päähahmoja ovat iCarlyn Sam Puckett (Jennette McCurdy) ja Victoriousin Cat Valentine (Ariana Grande). Sarjaa tehtiin yksi tuotantokausi vuosina 2013–2014.

Lähteet 

Nuortensarjat
Tilannekomediat
Yhdysvaltalaiset televisiosarjat
2010-luvun televisiosarjat
Hirvaskangas

Hirvaskangas on kylä Äänekoskella, Keski-Suomen maakunnassa, noin kymmenen kilometriä Äänekosken keskustasta etelään.

Valtatie 4 kulkee Hirvaskankaan läpi, ja sieltä alkaa Suonenjoelle johtava kantatie 69. Päivittäin Hirvaskankaan lävitse kulkee noin 11 000 ajoneuvoa. Kylässä sijaitsee ABC-, Shell- ja Teboil-huoltoasemat sekä Spektri-kauppakeskus.

Kylä rajoittuu idässä Koivistonkylään, pohjoisessa Honkolaan ja etelä-länsisuunnassa Uuraisten kunnanrajaan. Aivan liikennemyymälän vieressä sijaitsee Hirvaskylän asuinalue kouluineen sekä uuskarismaattinen Elävät kivet -vapaaseurakunta.

Suomen huutokauppakeisari -ohjelmassa esiintyvän Aki Palsanmäen huutokauppa sijaitsee Hirvaskankaalla. Huutokauppa rajoittuu kuitenkin täpärästi Äänekosken kuntarajan ulkopuolelle Uuraisten Kangashäkkiin.

Lähteet 

Äänekosken kylät
Carol of the Bells

Carol of the Bells on varsinkin Yhdysvalloissa suosittu joululaulu.

Laulun pohjana on kahteen ukrainalaiseen kansansävelmään perustuva Mykola Leontovytšin säveltämä kuoroteos Štšedryk, jonka ensiesitys oli vuonna 1916 Kiovassa. Leontovytšin alkuperäisen teoksen aiheena on uusivuosi, ei joulu. ”Carol of the Bells” -laulun sanoitti ja sovitti Leontovytšin melodian pohjalta Yhdysvalloissa asunut ukrainalaissukuinen Peter J. Wilhousky vuonna 1936. Hänen kirjoittamansa englanninkieliset sanat kertovat joulukelloista.

Lähteet

Joululaulut
Domen Prevc

Domen Prevc (s. 4. kesäkuuta 1999 Kranj) on slovenialainen mäkihyppääjä, joka edustaa SK Triglav Kranjia.

Prevc saavutti lentomäen MM-kilpailuissa joukkuekilpailun kultaa Vikersundissa 2022 ja hopeaa Oberstdorfissa 2018. Henkilökohtaisessa kilpailussa hän oli kuudes 2022.

Prevc debytoi mäkihypyn maailmancupissa marraskuussa 2015 sijoittuen Klingenthalin joukkuemäessä Slovenian kanssa toiseksi. Henkilökohtaisella tasolla hän debytoi seuraavana päivänä sijoittuen suurmäen kilpailussa kahdeksanneksi ja saavuttaen heti ensimmäiset maailmancupin pisteensä. Ensimmäisen palkintosijansa hän saavutti Engelbergissä joulukuussa 2015 sijoituttuaan toiseksi. Hän sijoittui samalla kaudella toiseksi myös Sapporon ensimmäisessä kilpailussa. Ensimmäisen voittonsa hän saavutti marraskuussa 2016 Rukalla. Samalla kaudella hän voitti myös Klingenthalissa, Lillehammerin ensimmäisen kilpailun sekä Engelbergin toisen kilpailun, sijoittui toiseksi Engelbergin ensimmäisessä kilpailussa ja kolmanneksi Wisłan toisessa kilpailussa. Maailmancupin kokonaiskilpailussa hän oli kaudella 2016–2017 kuudes. Hän voitti maaliskuussa 2019 Vikersundin lentomäkikilpailun ja oli toinen Planicassa.

Continental Cupissa Prevc debytoi heinäkuussa 2014 synnyinkaupungissaan. Avausvoittonsa hän saavutti lokakuussa 2015 Klingenthalissa.

Prevc saavutti hopeaa normaalimäestä Niko Kytösahon jälkeen ja kultaa joukkuemäestä vuoden 2015 Euroopan nuorten olympiafestivaaleilta. Lisäksi hän saavutti hopeaa nuorten MM-kisojen normaalimäestä sekä kultaa sekajoukkuemäestä Râșnovissa 2016.

Myös Prevcin isoveljet Peter ja Cene ovat mäkihyppääjiä.

Lähteet 

Slovenialaiset mäkihyppääjät
Vuonna 1999 syntyneet
Elävät henkilöt
Sitter

Sitter on joki Koillis-Sveitsissä. Se on Thurin sivujoki. Joen pituus on 58 km. Se saa alkunsa Appenzellin Alpeilta, Säntiksen koillispuolelta. Sitterin alkujoet ovat Brüelbach, Wissbach ja Schwendibach, jotka yhdistyvät Sitteriksi Schwenden Weissbadissa. Joki laskee Thuriin Bischofszellissa, Sankt Gallenin luoteispuolella. 

Sitter virtaa Appenzell Innerrhodenin, Appenzell Ausserrhodenin, Sankt Gallenin ja Thurgaun kantonien alueilla. Isoimmat paikkakunnat joen varrella ovat Appenzell ja Sankt Gallen.

Vesivoima 
Sitterissä ja sen sivujoessa, Urnäschissä, on yhteensä seitsemän vesivoimalaa.

Virtaama 
Sitterin virtaama keskijuoksulla Sankt Gallenissa on noin 10 m³/s.

Lähteet

Viitteet

Aiheesta muualla 

Sveitsin joet
Reinin vesistö
Édouard Baer

Édouard Baer (s. 1. joulukuuta 1966 Pariisi) on ranskalainen näyttelijä, ohjaaja, käsikirjoittaja, elokuvatuottaja ja radioesiintyjä. 

Baer on ollut César-palkintoehdokkaana miespää– ja sivuosista.

Lähteet 

Ranskalaiset näyttelijät
Vuonna 1966 syntyneet
Elävät henkilöt
Elektroniikkapeli

Elektroniikkapeli on nestekidenäytöllä varustettu pienikokoinen, usein taskuun mahtuva pelilaite, joka on suunniteltu vain yhtä peliä varten. Elektroniikkapelien valtakausi oli 1980-luvulla, ja niiden seuraajaksi tulivat 1990-luvun taitteessa käsikonsolit. Elektroniikkapelejä valmistetaan vielä tänäkin päivänä, mutta ne ovat yleensä halpoja ja sekundalaatuisia.
 
Ensimmäisiä ja myös tunnetuimpia elektroniikkapelejä olivat Nintendon Game & Watch -pelit, jotka esiteltiin 1970-luvun lopulla. Pelien grafiikka oli mustavalkoista johtuen LCD-teknologiasta, mutta näyttöjen taustoissa saatettiin käyttää värejä. Elektroniikkapeleistä kehitettiin useita erilaisia malleja, viimeisimpänä taitettavat mallit, joissa saattoi olla jopa kolme erillistä näyttöä pelin eri tasoja varten. Laitteiden koko grafiikka oli suunniteltu vain yhtä peliä varten, eikä peliä voinut vaihtaa. Äänet olivat yksi- tai kaksikanavaisia. Peleistä saattoi löytyä myös lisätoimintoja, kuten kellonajan ja päivämäärän näyttö sekä herätysajastin. Tunnetuimpia elektroniikkapelejä olivat Nintendon Donkey Kong ja Mario Bros. sekä Atarin Space Invaders. 

1980-luvulla monet yritykset valmistivat elektroniikkapelejä, tunnetuimpina näistä mm. Atari, Casio, Konami, Mattel, Nintendo ja Texas Instruments.

Lisäksi ainakin Tiger Electronics on valmistanut rannekellon näköisiä elektroniikkapelejä.

Katso myös 
Elektroninen peli

Elektroniset pelit
Luettelo parhaiten myyneistä videopeleistä

Tämä on luettelo parhaiten myyneistä videopeleistä. Jokaisen pelikonsolin kohdalla on eroteltu kymmenen parhaiten myynyttä videopeliä.

Parhaiten myyneet videopelit yhdellä konsolilla

Konsoleittain

Atari

Atari 2600

Microsoft

Xbox

Xbox 360

Xbox One

Nintendo

Nintendo Entertainment System

Super Nintendo Entertainment System

Nintendo 64

Nintendo GameCube

Wii

Wii U

Nintendo Switch

Sega

Sega Dreamcast

Sega Mega Drive

Sega Saturn

Sony

PlayStation

PlayStation 2

PlayStation 3

PlayStation 4

Tietokoneittain
Tietokonepelien parhaiten myyneet alustoittain.

Atari ST

PC (Windows)

Lähteet

Luettelot videopeleistä
Pokémon: Advanced Battle

Pokémon: Advanced Battle on televisiosarja Pokémonin kahdeksannen tuotantokauden nimi.

Kausi alkoi Suomessa 9. kesäkuuta 2007 jaksolla Viisas Clamperl, ja päättyi 31. toukokuuta 2008 jaksoon Pasta la Vista. Jaksojen lisäksi MTV3 näytti 7. joulukuuta 2007 sarjan kymmenvuotisen taipaleen kunniaksi tehdyn TV-spesiaalin Mirage-Pokémonien herra. Suomessa tämä oli ensimmäinen ja myös ainoa Dubbermanin jälkiäänittämä kausi.

Kausi alkoi Kids’ WB!:llä Yhdysvalloissa 17. syyskuuta 2005 jaksolla Clamperl of Wisdom. Kahdeksas tuotantokausi käsitti 53 jaksoa ja päättyi jaksoon Pasta La Vista! 8. heinäkuuta 2006. Kausi oli viimeinen, jonka englanninkielisestä jälkiäänityksestä vastasi 4Kids Entertainment. Yhdeksännestä kaudesta lähtien sarjaa on dubannut englanniksi The Pokémon Company International, Inc.

Jaksot

Huomiot

Äänirooleissa

Japaninkieliset äänet

Englanninkieliset äänet

Suomenkieliset äänet 

Pokémon
Luettelot televisiosarjojen jaksoista
Hinterkaifeck

Hinterkaifeck oli Saksassa sijaitseva maatila, jossa tapahtui perjantaina 31. maaliskuuta 1922 yksi Saksan tunnetuimpia, ja yhä selvittämättä oleva usean ihmisen surma. Teossa sai surmansa kuusi ihmistä. Tekoaseena oli kuokka.

Uhrit olivat (suluissa ikä): talon isäntä Andreas Gruber (63), hänen vaimonsa Cäzilia (72), heidän leskityttärensä Viktoria Gabriel (35), Viktorian lapsi Cäzilia (7) (huomioi, että Cäzilia-nimisiä oli kaksi), Josef (2) sekä talon uusi piika Maria Baumgartner (44).

Maatilan nimi ei ollut virallisesti Hinterkaifeck. Nimi Kaifeck viittaa lähellä olevaan kylään, ja Hinter (suom. takana) on yksi saksan kielen prepositioista. Tila purettiin seuraavana vuonna, 1923.

Rikos 
Muutama päivä ennen surmia, talon isäntä Gruber kertoi naapureilleen havainneen lumessa jalanjälkiä, jotka tulivat viereisestä metsästä maatilalle. Hän ei havainnut jalanjälkiä takaisin päin, eikä kukaan tiennyt kenenkään ulkopuolisen käyneen syrjäisellä maatilalla. Hänen kerrotaan myös kertoneen ullakolta kuuluvia askelten ääniä. Tilalta löytyi myös tuntemattomia sanomalehtiä. Lisäksi talon avain oli kadoksissa ennen murhia.

Puoli vuotta aiemmin tilan piika jätti tilan väitettyään vahvasti että tilalla kummittelee. Uusi piika, Maria Baumgartner (44), saapuikin tilalle 31. maaliskuuta 1922, vain tunteja ennen surmaa (joskin tarkka tapahtuma-aika on tuntematon). 

Teon tekotavasta on muutamia teorioita, joista yksi uskottavimmista on se, että uhrit houkuteltiin yksi kerrallaan latoon, jossa heidät surmattiin. Tämän jälkeen surmaaja olisi tappanut talossa sisällä nukkuneet Josefin sekä Maria Baumgartnerin. 

Rikos huomattiin viiden päivän kuluttua, 4. huhtikuuta, kun naapurit menivät tilalle ihmeteltyään, että yhtäkään talon asukasta ei oltu nähty muutamaan päivään. Naapurit kuitenkin kertoivat nähneensä talon savupiipusta nousseen savua viikonlopun aikana. Tilan karja oli myös ruokittu.

Tutkimukset 
Teon motiiviksi arveltiin ryöstöä, mutta talon rahakätkön löydyttyä, arveltiin ettei ryöstö voinut olla motiivina. Talossa pidemmän aikaa ollut henkilö olisi taatusti halutessaan sen löytänyt.

Ruumiinavauksissa todettiin Cäzilian olleen elossa muutamia tunteja teon jälkeen.

Rikosta yritettiin selvittää vuonna 2007 nykyaikaisilla menetelmillä, mutta tutkimukset päättyivät siihen lopputulokseen, ettei niin kauan aikaa sitten tapahtunutta rikosta voitu enää selvittää.

Lähteet
 

Murhat Saksassa
Selvittämättömät henkirikokset
1922
Mika Häkkisen aukio

Mika Häkkisen aukio on aukio Vantaan Martinlaaksossa uimahallin ja Martinlaakson koulun vieressä Martinlaaksonkujan ja Martinlaaksonpolun risteyksessä. Se on nimetty Mika Häkkisen kunniaksi ja sen juhlalliset avajaiset olivat 1. kesäkuuta 1999.

Vaatimattomana pidettyä aukiota suunnitellaan muutettavaksi ostoskeskuksen uudistamisen yhteydessä. Paalu poistuu, ja tilalle tulee muuta Häkkisen uraa muistavaa. Paalu sijaitsee nykyään Vantaan kartingradalla Kiilassa.

Paalun aikoinaan suunnitellut mieshenkilö ei halua nimeään julki, mutta sanoo että se tehtiin säästöbudjetilla ja korkeus puolitettiin.

”Paalu” on Paalupaikka-niminen kolmemetrinen teräksestä tehty taideteos. Se on tehty neljästä yhteenliitetystä putkesta. Paalun kahdella sivulla on aukion nimi suomeksi ja ruotsiksi. Kolmannelle sivulle on merkitty Häkkisen mestaruusvuodet 1998 ja 1999, paalun huipussa on ruutulippukuvio. Punakivinen aukio on rajattu nurkistaan noin puolimetrisillä terästolpilla.

Lähteet

Aiheesta muualla

Martinlaakso
Vantaan aukiot ja torit
Anu Lahtinen

Anu Lahtinen (s. 9. tammikuuta 1975 Hyvinkäällä) on suomalainen historiantutkija. Hän toimii Helsingin yliopiston Suomen ja Pohjoismaiden historian professorina (ma), ja on Tilaushistoriakeskuksen puheenjohtaja.

Lahtinen on erikoistunut 1400–1500-lukujen naishistoriaan, kulttuuri- ja sosiaalihistoriaan sekä sosiaalisten verkostojen tutkimukseen. Hän on tutkinut muun muassa 1500-luvun aatelisten perheverkostoja sekä suomalaisen koulutuksen, palvelustyön ja lahjakulttuurin historiaa. Lisäksi hän on tutkinut amerikkalaista televisiohistoriaa ja keskusteluohjelmia sekä 1800-luvun historiallisia romaaneja ja näytelmiä. Lahtinen on kirjoittanut sekä tieteellistä että yleistajuista tietokirjallisuutta.

Lahtinen väitteli tohtoriksi kulttuurihistoriasta. Väitöskirjan aiheena oli naisten toimijuus Flemingin aatelissuvussa myöhäiskeskiajalla. Hän oli Helsingin yliopiston tutkijakollegiumin tutkija vuosina 2010–2012.

Lahtinen on Turun yliopiston Suomen historian dosentti ja Helsingin yliopiston Suomen ja Pohjoismaiden historian dosentti. Hän on kuulunut Historiallisen Aikakauskirjan toimituskuntaan vuodesta 2011 lähtien ja on lehden päätoimittaja vuoden 2016 alusta lähtien. Hän kuuluu populaarikulttuurin tutkimusinstituutti IIPC:n hallintoon ja on Turku Centre for Medieval and Early Modern Studiesin tutkijajäsen.

Teokset 
Lahtisen teoksia:

 Skandaali! – Historian parhaat lööpit. Atena, 2006.
 Sopeutuvat, neuvottelevat, kapinalliset – Naiset toimijoina Flemingin sukupiirissä 1470–1620. Suomalaisen Kirjallisuuden Seura, 2007.
 Pohjolan prinsessat – Viikinkineidoista renessanssiruhtinattariin. Atena, 2009.
 Keskiajan avain, toimitettu Marko Lambergin ja Susanna Niirasen kanssa. Suomalaisen Kirjallisuuden Seura, 2009.
Hyvät, pahat ja hyvinkääläiset. Siltala 2017.

Lähteet

Aiheesta muualla 
 
 

Suomalaiset historioitsijat
Vuonna 1975 syntyneet
Elävät henkilöt
Lentokenttä (Lappeenranta)

Lentokenttä on Lappeenrannan kaupunginosa. Se sijaitsee kaupungin läntisellä alueella ja on saanut nimensä siellä olevan Lappeenrannan lentoaseman mukaan.

Lentokenttä on vanhaa sotaväen leirialuetta, ja kaupunginosan koillisnurkka tunnetaankin nimellä Leirikenttä. Sotilasilmailun käytössä alue oli ensimmäistä kertaa vuonna 1918, ensimmäinen vuorokone sinne laskeutui vuonna 1951 ja lentoasemaksi se kehittyi 1960-luvun alussa. Lentokentän liikennealueen asemakaava vahvistettiin ensimmäisten joukossa vuoden 1967 kuntaliitosten (Lappee, Lappeenranta ja Lauritsala) jälkeen.

Lentoaseman lisäksi kaupunginosan alueella ovat Karjalan ilmailumuseo, Lappeenrannan Ilmailuyhdistyksen tilat ja Lappeenrannan varuskunnan Leirikenttä, jossa toimii maavoimien joukko-osasto ja puolustushaarakoulu Maasotakoulu. Vakituista asutusta alueella on vain pari omakotitaloa. Eteläosassa on teollisuusalue. Kaupunginosan maastossa kiertävät Lentokentän ja Maasotakoulun valaistut kuntopolut ja hiihtoladut.

Luonnonmaantieteellisesti Lentokentän alue on Baltian jääjärven ensimmäisen vaiheen vedenpinnan tasoon hienosta hiekasta ja karkeasta siltistä muodostunut delta. Lentokenttä on valtakunnallisesti merkittävä paahdeympäristö, jossa on tavattu uhanalaisia perhos- ja ludelajeja.

Kaupunginosaa rajaavat Tuomikatu, Paatsamakatu ja Helsingintie pohjoisessa, Lavolankatu idässä, Lentokentäntie ja valtatie 6 etelässä ja Helsingintie lännessä. Lentokentän naapurikaupunginosia ovat Lavola, Kourula, Kuusimäki, Leiri, Kesämäki ja Mattila.

Lähteet

Viitteet

Aiheesta muualla 

 Kaupunginosan esittely Lappeenrannan kaupungin sivustolla 
 Kaupunginosan esittely Kuusimäen, Kourulan ja Lavolan asukasyhdistyksen sivustolla

Lappeenrannan kaupunginosat
Neljännen asteen polynomifunktio

Neljän asteen polynomi on matematiikassa polynomifunktio, jonka asteluku on 4. Se on yleinen muuttujan funktio, joka voidaan esittää muodossa.

Neljännen asteen yhtälö on yhtälö, jonka toisella puolella on neljännen asteen ja toisella neljännen tai sitä alemman asteen polynomi. Neljännen asteen yhtälö on korkeinta astetta, jonka yhtälöille on olemassa yleinen juurilausekkeisiin perustuva ratkaisukaava.

Ratkaiseminen

Yleinen ratkaisukaava

Lähteet 

Polynomit
Funktiot
Sun kätes, Herra, voimakkaan

Sun kätes, Herra, voimakkaan () on Johan Ludvig Runebergin tekstiin perustuva suomalainen isänmaallinen virsi, joka tunnetaan Suomessa, Ruotsissa ja Norjassa.

Runeberg kirjoitti sanat vuonna 1855 osana laajaa ehdotustaan Suomen uudeksi ruotsinkieliseksi virsikirjaksi. Ensimmäinen suomennos julkaistiin jo vuonna 1857 Lasten Suometar -nimisessä julkaisussa. Nykyiset suomenkieliset sanat laati Väinö Havas vuonna 1938 ja ne otettiin samana vuonna suomenkieliseen virsikirjaan. Nykyisessä virsikirjassa se on virsi nro 577. Suomen evankelis-luterilaisen kirkon ruotsinkielisessä virskirjassa virren numero on 546.

Virrellä on eri sävelet suomen- ja ruotsinkielisissä virsikirjoissa. Suomeksi käytettävä sävelmä on peräisin keskiajalta ja se tunnetaan jo eräästä vuodelta 1480 olevasta saksalais-böömiläisestä käsikirjoituksesta. Suomessa se esiintyy Kangasalan koraalikirjassa vuodelta 1624 ja ensi kerran painettuna vuoden 1702 virsikokoelmassa Yxi Tarpelinen Nuotti-Kirja virren ”Christuksen piinaa muistakaam” yhteydessä. Samalla sävelellä lauletaan myös virsi 79 (Oi Jeesus, lähde autuuden) ja virsi 601 (Maailmaa, Herra, armahda). Ruotsnkielisen virsikirjan sävelmä on saksalaisen Johann Crügerin sävellys vuodelta 1640. Samalla sävelellä lauletaan Suomen ruotsinkielisen virsikirjan virret 11 (När vintermörkret kring oss står), 89 (Nu kommen är vår påskafröjd), 372 (När stormen ryter vilt på hav) ja 538 (Din klara sol o Fader vår). 

Runebergin virsi tunnetaan myös Ruotsissa ja Norjassa. Ruotsin kirkon vuoden 1986 virsikirjassa se on virtenä nro 593 ”Bevara Gud vårt fosterland”, suomenkielisenä ”Kätesi, Herra, voimakkaan, suo olla turva synnyinmaan”, Pekka Kivekkään 1999 uudelleen kääntämänä. Ruotsissa virsi on kuusisäkeistöinen, siinä ovat Suomen virsikirjan säkeistöt 1-4, 6 ja 5.  Sävelmä on saksalainen melodia, mahdollisesti Johann Balthasar Königin säveltämä, vuodelta 1738. Samaa sävelmää käytetään kahteen muuhun virteen. Norjan kirkon virsikirjassa vuodelta 2013 se on virsi nro 754 ("Du, Herre, som er sterk og stor") ja lauletaan Edvard Griegin säveltämällä sävelellä.

Isänmaan virsi ja Maamme-laulu liittyvät Runebergin runoudessa vahvasti toisiinsa, vaikka Suomen kansallislaulusta puuttuu hengellinen ulottuvuus. Maamme-laulun avaussäkeitä "Ei laaksoa, ei kukkulaa / ei vettä, rantaa rakkaampaa / kuin kotimaa tää pohjoinen / maa kallis isien" vastaavat virren kolmannen säkeistön sanat "On isät täällä taistelleet / ja uskoneet ja toivoneet". Silmiinpistävin yhtäläisyys molemmissa runoissa on kuva kukaksi aukeavasta nupusta. Maamme-laulu ennustaa tulevaa: "Sun kukoistukses kuorestaan / kerrankin puhkeaa", suomalaisten rakkaus saa isänmaan toivon ja riemun nousemaan loistossaan. Virsi taas kuvaa nykytilannetta menneisyyden taustaa vasten: "Sä autoit valoon tämän maan / kuin kedon kukan ummustaan".

Lähteet

Johan Ludvig Runebergin runot
Suomalaiset isänmaalliset laulut
Virret
Puro (täsmennyssivu)

Puro tarkoittaa muun muassa seuraavia:

Puro, jokea pienempi ja noroa suurempi vesiuoma

Sukunimi
 Jukka-Pekka Puro (s. 1968), tietokirjailija, viestintätutkija
 Kari Puro (s. 1941), lääkäri, kansliapäällikkö
 Matti Puro, tanssija ja tanssinopettaja
 Olli (Olavi) Heikki (O. H.) Puro, ent. Kaasinen (1883–1933), kansanedustaja, ministeri (sdp)
 Olavi Puro (1918–1999), jatkosodan hävittäjälentäjä
 Teuvo Puro (1884–1956), näyttelijä, käsikirjoittaja ja elokuvaohjaaja
 Weikko Puro, ent. Bäck (s. 1884–1959), taidemaalari
 Arja Virtanen. o.s. Puro, Arja-täti, lastenohjelmien juontaja televisiossa 

Luettelot henkilöistä sukunimen mukaan
Kari Puro

Kari Uolevi Puro (s. 1941 Äänekoski) on suomalainen lääkäri ja sosiaalipoliitikko. Hän on oppiarvoiltaan lääketieteen ja kirurgian tohtori ja valtiotieteiden kandidaatti. Hän on ollut sosiaali- ja terveysministeriön kansliapäällikkö 1972–1990 ja Ilmarisen toimitusjohtaja 1991–2007.

Lähteet

Aiheesta muualla
 Kuka kukin on 1978 (Runeberg.org)

Suomalaiset lääkärit
Suomalaiset kansliapäälliköt
Vuonna 1941 syntyneet
Elävät henkilöt
Suomalaiset yritysjohtajat
Tapani Purola

Tapani Purola (14. marraskuuta 1929 Kymi – 11. marraskuuta 2015 Helsinki) oli suomalainen yhteiskuntatieteilijä ja emeritusprofessori. Hän oli Helsingin yliopiston sosiaalipolitiikan professori 1977–1990. Sitä ennen hän oli dosentti 1966–1977. Hänen tutkimuksiaan on julkaistu runsaasti muun muassa Kansaneläkelaitoksen julkaisusarjassa ja muissa julkaisusarjoissa.

Julkaisut
 Maassamuuton vilkkaus : tutkimus maassamuuton vilkkauden alueittaisista eroista ja niihin liittyvistä tekijöistä Suomessa v. 1951–1955. WSOY, 1964 Sarja: Sosiaalipoliittisen yhdistyksen tutkimuksia 11, 0584-1402 (väitöskirja)
 Venni Maunula, Tapani Purola, Antti Tuura: Nuoret kohtaavat yhteiskunnan, Kirjayhtymä, 1959

Lähteet

Aiheesta muualla 
Kuka kukin on 1978 (Runeberg.org)
Tapani Purolan muistokirjoitus Helsingin Sanomissa

Suomalaiset yhteiskuntatieteilijät
Suomalaiset professorit
Helsingin yliopiston professorit
Vuonna 1929 syntyneet
Vuonna 2015 kuolleet
Kaftaani (papin puku)

Kaftaani (joskus myös sutaani) on papin virkapuku. Suomessa kaftaani on miespapin juhlapuku Se on polvitaipeeseen asti ulottuva ja pystykauluksinen takki. Kaftaanin kanssa käytetään valkoista papinpaitaa, papinkaulusta ja lipereitä.

Kaftaani papin virkapukuna on saanut Suomessa ja Ruotsissa nykyisen muotonsa refornaation jälkeen vähittäisen kehityksen tuloksena. 1800-luvulle saakka papin pukuna oli pitkä papintakki, mutta 1800-luvulla se lyheni polvipituiseksi ja sen kanssa alettiin käyttää housuja sekä lipereitä. Kaftaani on papin ei-liturginen juhla-asu ja perinteinen säätyläispuku. Musta puku ja sen yhteydessä käytetyt liperit ovat taustaltaan maallisia säätymerkkejä eikä niihin liity kristillistä symboliikkaa. Naispapeille on suunniteltu omat juhla-asut joilla ei ole historiallista taustaa. Ruotsin kirkossa on yleistä, että naispapitkin käyttävät kaftaania juhla-asuna.

Nykyään kaftaani on Suomessa ja Ruotsissa lähes poikkeuksetta papin juhlapuku, eikä normaali työasu. Se on hieman käyttäjänsä mukaan muotoon ommeltu polvipituinen takki, jossa perinteisesti on seitsesmän napin kiinnitys, selkäpuolella helmassa halkio sekä vyötärön korkeudella kaksi nappia rinnakkain papinkapan kiinnittämistä varten. Ruotsissa etenkin aikaisemmin kaftaanin etuosaan oli ommeltu poimuja, joiden lukumäärä vaihteli yhdestä kolmeen sen mukaan, missä hiippakunnassa kyseinen pappi oli vihitty papiksi. Upsalan, Härnösandin ja Luulajan hiippakunnan papeilla oli yksi poimu, muilla kaksi, paitsi Göteborgin hiippakunnassa kolme. Ruotsissa myös naispapit voivat käyttää kaftaania.

Sutaani on ennen muuta katolisen papin käyttämä napitettu alas asti ulottuva päällysvaippa.

Lähteet

Aiheesta muualla

Papit
Liturginen vaatetus
Tauno Putkonen

Tauno Ilmari Putkonen (16. tammikuuta 1900 Rauma – 29. lokakuuta 1976 Helsinki) oli suomalainen lääkäri ja professori.

Putkosen vanhemmat olivat Pekka Putkonen ja Ida Alina Paasia ja puoliso vuodesta 1929 Aili Esteri Kiljunen. Hän tuli ylioppilaaksi Suomalaisesta normaalilyseosta 1917 ja valmistui lääketieteen lisensiaatiksi 1926. Putkonen väitteli tohtoriksi Suomessa 1931 ja suoritti vielä lääketieteen tohtorintutkinnon Johns Hopkins -yliopistossa Baltimoressa Yhdysvalloissa 1947. Iho- ja sukupuolitautien erikoislääkärin pätevyyden hän sai 1930 ja alan dosentti Helsingin yliopistossa hän oli vuodesta 1945 vuoteen 1951. Putkonen työskenteli lääkärinä useissa eri sairaaloissa 1920-luvun lopulta, Helsingin yliopiston iho- ja sukupuolitautien professorina hän toimi vuodesta 1952. Putkosen professuuri jatkui vuoteen 1967 saakka. Hänen tutkimusalaansa olivat bakteriologia, serologia ja iho- ja sukupuolitaudit.

Lähteet

Aiheesta muualla
 

Suomalaiset lääkärit
Suomalaiset professorit
Helsingin yliopiston professorit
Vuonna 1900 syntyneet
Vuonna 1976 kuolleet
Mauricio Macri

Mauricio Macri (s. 8. helmikuuta 1959) on argentiinalainen keskustaoikeistolainen poliitikko, maan pääkaupungin Buenos Airesin entinen pormestari ja Argentiinan presidentti vuosina 2015–2019. Ennen presidentiksi nimittämistä Macri toimi maan pääkaupungin Buenos Airesin pormestarina. Vuoden 2015 presidentinvaalin toisella kierroksella Macri sai noin 52 prosenttia äänistä.

Macri on ollut menestyvä liikemies, joka toimi rakennus- ja rahoitusalalla sekä autokaupassa. Hän lähti politiikkaan 1991 jouduttuaan kidnappauksen ja lunnasvaatimuksen uhriksi. Hän perusti oman puolueen 2003.

Edellinen presidentti Cristina Fernández de Kirchner valitsi seuraajasuosikikseen Daniel Sciolin, joka kuitenkin hävisi syksyn 2015 presidentinvaalit Macrille. Kirchner kieltäytyi osallistumasta vallanvaihtoseremoniaan.

Taloudellisen taantuman aikana säästötoimia luvannut Macri hävisi presidentinvaalit lokakuussa 2019 ja keskusta-vasemmistolaiset peronistit palasivat valtaan. Presidentiksi valittiin Alberto Fernández ja hänen varapresidentikseen entinen presidentti Cristina Fernandez de Kirchner. Uusi presidentti astui virkaansa 10. joulukuuta 2019, jolloin Mauricio Macrin nelivuotinen presidenttikausi päättyi.

Kunnianosoituksia 

  Vapauttaja kenraali San Martínin ritarikunta (Argentiina, 2015)
  Toukokuun ritarikunta (Argentiina, 2015)
  Eteläisen ristin ritarikunta (Brasilia, 2017)
  Italian solidaarisuuden tähden ritarikunta (Italia, 2009)
  Italian tasavallan ansioritarikunta (Italia, 2017)

Galleria

Lähteet

Aiheesta muualla

Argentiinan presidentit
Vuonna 1959 syntyneet
Elävät henkilöt
FIA World Endurance Championship -kausi 2016

FIA World Endurance Championship -kausi 2016 oli FIA WEC -maailmanmestaruussarjan viides kausi. Kausi alkoi 17. huhtikuuta Englannin Silverstonessa ja päättyi 19. marraskuuta, Bahrainin Sakhirin radalla.

Osallistujalista

LMP1

LMP2

LMGTE Pro

LMGTE Am

Kilpailukalenteri

Lähteet 
Calendar  FIA World Endurance Championship 
Classification  FIA World Endurance Championship
Haamukirjoittaja (televisiosarja)

Haamukirjoittaja on loka–marraskuussa 2015 Yle TV1:llä esitetty kuusiosainen draamasarja, jonka pääosissa näyttelevät Joanna Haartti ja Jemina Sillanpää.

Sarja kertoo kahdesta kolmekymppisestä sisaruksesta, joista toinen on luonut uraa näyttelijänä ja toinen jäänyt asumaan maalle auttaakseen äitiään perheleipomon ja sairastelevan isän kanssa. Jemina Sillanpään esittämä Heini palaa takaisin lapsuudenkotiinsa burnoutin vuoksi, jossa kirjailijan urasta haaveileva Rosa-sisar (Joanna Haartti) saa idean hyödyntää sisarensa kuuluisuutta edistääkseen omaa uraansa.

Rooleissa

Lähteet 

Suomalaiset draamasarjat
Suomalaiset televisiosarjat
2010-luvun televisiosarjat
HMS Neptune (1797)

HMS Neptune oli Britannian kuninkaallisen laivaston vuonna 1797 vesillelaskettu Dreadnought-luokan 98-tykkinen toisen luokan linjalaiva.

Valmistus 

Sir John Henslowin suunnittelema alus tilattiin 15. helmikuuta 1790 Deptfordin telakalta, jossa aluksen rakennustöistä vastasi Martin Ware kesäkuuhun 1795 ja sen jälkeen Thomas Pollard. Köli laskettiin huhtikuussa 1791. Alus laskettiin vesille 28. tammikuuta 1797 ja valmistui 12. helmikuuta, jolloin sen valmistuskustannukset varustamisineen olivat 77 053 puntaa.

Palvelus 
Alus otettiin palvelukseen 25. maaliskuuta 1797 päällikkönään Henry Stanhope. Alus lähti 11. kesäkuuta Woolwichistä Noreen kommodori Sir Erasmus Gowerin lippulaivana. Aluksen ollessa Gravesendissä sille saapui määräys hyökätä Noressa kapinaan nousseita vastaan HMS Agincourtin, HMS Lancasterin ja tykkiveneosaston kanssa. Ennen hyökkäyksen aloittamista saapui tieto neuvottelujen alkamisesta kapinoijien ja HMS Monmouthin päällikön jaarli Northeskin välillä. Kapina tyrehtyi 9. kesäkuuta mennessä, jolloin hyökkäys peruutettiin. Gower vastaanotti 21. syyskuuta aluksen päällikkyyden Stanhopelta. Alus liittyi Kanaalin laivastoon.

Gower ylennettiin kontra-amiraaliksi, jolloin aluksen päälliköksi tuli Herbert Sawyer. Alus siirrettiin 14 muun linjalaivan kanssa vara-amiraali lordi Keithin johtamaan Välimeren laivastoon kesäkuussa 1799. Kontra-amiraali Sir Charles Cottonin johtama osasto liittyi Välimeren laivastoon Minorcalla 7. heinäkuuta, jolloin Välimeren laivaston vahvuus nousi 31 alukseen. Laivaston piti kohdata 42 aluksen amiraalien Étienne Eustache Bruixin ja Jose Mazarredon komentama ranskalais-espanjalainen laivasto, joka kuitenkin onnistui välttämään Keithin saapuen Brestiin 9. elokuuta.

Amiensin rauhan tultua voimaan maaliskuussa 1802 alus määrättiin palaamaan kotiin ja saapui 24. helmikuuta Portsmouthiin, jossa se poistettiin palveluksesta 29. huhtikuuta. Alus palautettiin palvelukseen jo seuraavana päivänä, minkä jälkeen sille tehtiin pikainen huolto. Alus liittyi Kanaalin laivastoon Spitheadissä 29. lokakuuta.

Alus romutettiin lokakuussa 1818.

Lähteet

Viitteet 

Dreadnought-luokan linjalaivat
Sahlstedt

Sahlstedt on muun muassa seuraavien merkittävien henkilöiden nimi:

 Esko Sahlstedt (s. 1945), jääkiekkovalmentaja
 Kalle Sahlstedt (s. 1973), jääkiekkoilija 
 Reeti Sahlstedt (s. 1976), jääkiekkoilija
Ojaniemi

Ojaniemi on muun muassa seuraavien merkittävien henkilöiden nimi:

 Arvi Ojaniemi (1905–1940),  opettaja ja kirjailija
 Jaakko Ojaniemi (s. 1980), kymmenottelija
 Kimmo Ojaniemi (s. 1957), taidemaalari, kuvanveistäjä ja valokuvaaja
 Simo Ojaniemi, videopelisuunnittelija
 Susanne Ojaniemi, (ent. Kohonen, s. 1991), pesäpalloilija
 Taina Ojaniemi, (aik. Kolkkala, o.s. Uppo, s. 1976), keihäänheittäjä
 Valle Ojaniemi (1917–2015), opettaja, Kevätpörriäisen perustaja

Luettelot henkilöistä sukunimen mukaan
HMS Temeraire (1798)

HMS Temeraire oli Britannian kuninkaallisen laivaston vuonna 1798 vesillelaskettu Dreadnought-luokan 98-tykkinen toisen luokan linjalaiva.

Valmistus 

Sir John Henslowin suunnittelema alus tilattiin 9. joulukuuta 1790 Chathamin telakalta, jossa sen rakennustöistä vastasi kesäkuuhun 1795 saakka Thomas Pollard ja sen jälkeen Edward Sison. Köli laskettiin heinäkuussa 1793. Alus laskettiin vesille 11. syyskuuta 1798 ja valmistui 18. toukokuuta 1799, jolloin sen valmistuskustannukset varustamisineen olivat 73 241 puntaa.

Palvelus 
Alus otettiin palvelukseen 21. maaliskuuta 1799 päällikkönään Peter Puget. Aluksen päälliköksi tuli 27. heinäkuuta Thomas Eyles aluksen ollessa ankkurissa Isle of Wightilla St. Helensissä. Alus lähti merelle heinäkuussa kontra-amiraali Sir John Borlase Warrenin lippulaivana ja liittyi amiraali lordi Bridportin johtamaan Kanaalin laivastoon. 

Alus myytiin 16. elokuuta 1838 John Beatsonille romutettavaksi 5 530 punnalla.

Lähteet

Viitteet 

Dreadnought-luokan linjalaivat
Saunders-Roe Princess

Saunders-Roe (Saro) S.R.45 Princess on brittiläinen, matkustajaliikenteeseen tarkoitettu lentovene. Se ei enää ole käytössä.
Kaksikerroksinen matkustamoltaan oleva kone oli hyvin suuri ja ylellinen. Lentoveneen omamassa ylitti 150 000 kg, siipien kärkiväli oli noin 67 metriä, pituus oli noin 45 metriä. Sen voimalaitteina toimi 10x Bristol Proteus potkuriturbiinia, 8 niistä oli kaksoispotkurein varustetut. Kaksoispotkurit olivat vastakkaissuuntiin pyöriviä. Luksusluokan lentovene valmistui vuonna 1952. Kone kykeni ottamaan 200 matkustajaa, sen huippunopeus oli 612 km/h ja matkanopeus 579 km/h. Koneen kantama oli lähes 8 500 kilometriä.

Konetyyppi valmistui aikana, jolloin suihkumatkustajakoneet tekivät voimallista läpimurtoaan. Princess jäi pian näiden jalkoihin, sillä se ei ollut kovin kustannus-tehokas. Tiettävästi vain yksi ainoa koneyksilö rekisteröitiin ilma-aluksena: G-ALUN. Konetyypin suorana edeltäjänä voitaneen pitää Boeing 314 Clipper-konetyyppiä.

Lähteet
http://fly.historicwings.com/2012/08/the-saunders-roe-princess/
http://www.airspacemag.com/history-of-flight/cancelled-princess-dethroned-17275509/

Viitteet

Lentoveneet
Princess
Brittiläiset matkustajalentokoneet
1950-luvun matkustajalentokoneet
Antti Jämsén

Antti Jämsén on suomalainen kunnanjohtaja. Sodankylän vastaavana talous- ja hallintojohtajana toiminut Jämsén valittiin Kittilän väliaikaiseksi kunnanjohtajaksi 1.1.2019 alkaen ja elokuussa 2020 kunnanjohtajaksi määräajaksi vuoden 2021 loppuun. Aiemmin hän on työskennellyt kunnanjohtajan virassa Miehikkälässä, Enonkoskella, Nummi-Pusulassa, Taivassalossa ja Honkajoella sekä vs. kunnanjohtajana Sammatissa, Sysmässä, Sodankylässä ja Kinnulassa. Koulutukseltaan Jämsén on yhteiskuntatieteiden maisteri.

Jämsén sai 24. tammikuuta 2021 sydänpysähdyksen tultuaan hiihtämästä. Hänelle tehtiin sydämen pallolaajennus Lapin keskussairaalassa Rovaniemellä samana päivänä. Jämsen palasi työhönsä maaliskuussa 2021 ja työskenteli Kittilän kunnanjohtajana vuoden loppuun.

Jämsén palasi Kittilän vs. hallintojohtajaksi huhtikuussa 2022. Kunnanvaltuusto valitsi hänet Kittilän kunnanjohtajaksi ajalle 1.9.-31.12.2022 tai siihen saakka kunnes uusi kunnanjohtaja aloittaa virassaan.

Lähteet 

Miehikkälän kunnanjohtajat
Enonkosken kunnanjohtajat
Honkajoen kunnanjohtajat
Elävät henkilöt
Syntymävuosi puuttuu
Janne Kivipelto

Janne Kivipelto (s. 30. toukokuuta 1990 Alajärvi)  on suomalainen pesäpalloilija, joka edustaa Superpesiksessä pelaavia Kouvolan Pallonlyöjiä.

Aikuisten tasolla Kivipelto edusti vuoteen 2017 asti Alajärven Ankkureita. Hän debytoi joukkueessa Ykköspesiksessä vuonna 2007, jolloin pelasi yhden ottelun. Hän pelasi joukkueessa Ykköspesiksessä vuoteen 2011 asti 94 ottelussa. Vuonna 2012 Ankkurit nousi Superpesikseen.

Kaudella 2012 Ankkureiden noustua Superpesikseen, Kivipelto pelasi 26 ottelua. 

Kivipellon nykyinen sopimus KPL:n kanssa ulottuu kauteen 2022.  Kivipelto siirtyi Ankkureista KPL:llään ennen 2017 kauden alkua.

Saavutukset

Pelaajana 
 3 SM-hopeaa: 2018, 2020, 2021 
 1 SM-pronssi: 2019
 1 Itä-Länsi-ottelu: 2018 
 Kentän paras: 2018
 Vuoden lukkari (3): 2018, 2020, 2021

Lähteet 

Vuonna 1990 syntyneet
Elävät henkilöt
Suomalaiset pesäpalloilijat
Pekka Pyykkö

Veli Pekka Pyykkö (s. 12. lokakuuta 1941 Hinnerjoki) on suomalainen kemisti. Hän oli Helsingin yliopiston kemian professori 1984–2009. Hänen tutkimusalaansa oli magneettinen resonanssispektroskopia ja raskaiden alkuaineiden kvanttikemia.

Tunnustukset
Professori Pyykkö on ollut Suomalaisen Tiedeakatemian jäsen vuodesta 1989. Hänet kutsuttiin Academia Europæan jäseneksi vuonna 2007.
 Schrödinger-mitali 2014, perusteluna: "For his pioneering contributions to relativistic quantum chemistry."

Lähteet

Aiheesta muualla
 Pekka Pyykkö  (iaqms.org)
 Pekka Pyykkö. Professor, Foreign Academy Member nr: 1236 (The Royal Swedish Academy of Sciences)  (kva.se)
 CV (per Pyykön kotisivu)  (www.chem.helsinki.fi/~pyykko/curriculum/CV_2019.pdf )

Suomalaiset kemistit
Suomalaiset professorit
Helsingin yliopiston professorit
Vuonna 1941 syntyneet
Elävät henkilöt
Repentless

Repentless on yhdysvaltalaisen thrash metal -yhtye Slayerin järjestyksessään 12. studioalbumi. Se julkaistiin 11. syyskuuta 2015, ja se on yhtyeen ensimmäinen Exodusin kitaristin Gary Holtin sekä viimeksi vuoden 2001 albumilla God Hates Us All soittaneen rumpalin Paul Bostaphin kanssa. Albumi on myös yhtyeen ensimmäinen ilman vuonna 2013 kuollutta Jeff Hannemania, sekä ensimmäinen Nuclear Blast -levymerkin alla julkaistu albumi.

Albumi ylsi Yhdysvalloissa Billboard 200 -listan neljännelle sijalle, mikä on yhtyeen historian korkein listasijoitus. Suomessa se nousi virallisen albumilistan kolmannelle sijalle.

Kappaleista "Repentless", "You Against You", sekä "Pride in Prejudice" kuvattiin musiikkivideot, jotka muodostavat tarinaltaan yhtenäisen trilogian.

Kappaleet

Japanin bonuskappaleet

Kokoonpano 
 Tom Araya – laulu, basso
 Kerry King – kitara
 Gary Holt – kitara
 Paul Bostaph – rummut

Tuotanto 
 Terry Date – tuottaja, äänittäjä, miksaaja
 Howie Weinberg – masteroija
 Peter Mack – muu äänittäjä
 Derrick Stockwell – avustava äänittäjä
 Marcelo Vasco – kansikuva, layout
 Rob Kimura – layout
 Andrew Stuart – valokuvat

Arvostelut 
 Metacritic: 70/100
 Allmusic: 
 Imperiumi.net: 
 Kaaoszine: 
 Rolling Stone: 
 Rumba: 8,1/10
 Soundi:

Lähteet

Aiheesta muualla 
 Repentless discogs.com -sivustolla
 

Vuoden 2015 albumit
Slayerin albumit
HMS Dreadnought (1801)

HMS Dreadnought oli Britannian kuninkaallisen laivaston vuonna 1801 vesillelaskettu Dreadnought-luokan 98-tykkinen toisen luokan linjalaiva.

Valmistus 

Sir John Henslowin suunnittelema alus tilattiin 17. tammikuuta 1788 Portsmouthin telakalta, jossa sen vastaavana rakennusmestarina oli maaliskuuhun 1793 saakka George White ja sen jälkeen lokakuuhun 1799 Edward Tippett. Aluksen rakennustyöt saattoi päätökseen Henry Peake. Köli laskettiin heinäkuussa 1788. Amiraliteetti julkisti aluksen nimen 23. lokakuuta 1788. Alus laskettiin vesille 13. kesäkuuta 1801 ja valmistui 9. elokuuta 1801, jolloin se lähti merelle. Aluksen valmistuskustannukset olivat 60 484 puntaa, mihin sisältyi varustaminen.

Palvelus 
Keväällä vuonna 1805 amiraali Cornwallis korvattiin lordi Gardnerilla, joka salli saartolaivaston siirtyvän kauemmas merelle. Toulonissa ollut Ranskan laivasto murtautui 30. maaliskuuta merelle saapuen Cadiziin 9. huhtikuuta. Ranskan ja Espanjan laivastot lähtivät omina osastoinaan merelle yhtyen Martiniquella 26. toukokuuta. Collingwoodin seitsemän linjalaivan osasto sai 15. toukokuuta Amiraliteetin määräyksen siirtyä Barbadokselle. Ennen osaston merelle lähtöä saapui Horatio Nelsonin ranskalaisia takaa-ajava Välimeren laivasto, joka lähetti Dreadnoughtin viemään uuden määräyksen Collingwoodille. Käskyn mukaan Collingwoodin tuli jatkaa Cadizin saartoa. 

Alus osallistui 21. lokakuuta Trafalgarin taisteluun suojanpuolen jonon kahdeksantena aluksena. Se avasi tulen San Juan Nepomucenoa vastaan kello kaksi ja 15 minuuttia myöhemmin pakotti espanjalaisaluksen antautumaan. Dreadnought yritti päästä taisteluun Principe de Asturiasin kanssa, mutta espanjalainen vältti taistelua. Taistelun aikana aluksella sai surmansa seitsemän ja haavoittui 26 miehistönjäsentä. Taistelun jälkeen alus palasi valvomaan Cadizin saartoa.

Alus poistettiin palveluksesta 1812 Portsmouthissa. Siitä tehtiin 1827 karanteenialus Milfordiin. Siitä tuli toinen alus, joka luovutettiin Seamen's Hospital Societyn käyttöön sairaalalaivaksi vuosiksi 1831–1857. Alus romutettiin 1857.

Lähteet

Viitteet 

Dreadnought-luokan linjalaivat
Kangaslampi (täsmennyssivu)

Kangaslampi voi tarkoittaa ainakin seuraavia:

paikkakuntia
 Kangaslampi, entinen kunta Etelä-Savossa
 Kangaslampi, asuntoalue Jyväskylässä

lampia
 Kangaslampi, lampi Helsingin Vuosaaressa.
 Kangaslampi, lampi Joutsan Humalapohjalla
 Kangaslampi, lampi Joutsan Leivonmäellä
 Kangaslampi, lampi Joutsan Ruhalahdella
 Kangaslampi, lampi Joutsan Uimaniemellä
 Kangaslampi, lampi Jyväskylän Huhtasuolla
 Kangaslampi, lampi Jyväskylän Lintukankaalla
 Kangaslampi, järvi Kannonkoskella lähellä Kämäriä
 Kangaslampi, lampi Keuruun Haapamäellä
 Kangaslampi, lampi Keuruun Kamppiperällä
 Kangaslampi, lampi Keuruun Riihossa
 Kangaslampi, järvi Kivijärven Risuperällä
 Kangaslampi, lampi Konneveden Rossinkylässä
 Kangaslampi, järvi Kouvolassa
 Kangaslampi, järvi Mikkelin Tainassa
 Kangaslampi, järvi Mikkelin Taipaleella
 Kangaslampi, lampi Muuramen Kinkomaalla
 Kangaslampi, lampi Mänttä-Vilppulan Kolhossa
 Kangaslampi, lampi Mäntyharjun ja Pertunmaan rajalla lähellä Koirakiven kylää
 Kangaslampi, lampi Mäntyharjun Vanhakorvessa
 Kangaslampi, lampi Mäntyharjun Voikoskella
 Kangaslampi, lampi Riuttasjärven-Linnanjärven alueella Parkanossa
 Kangaslampi, eteläisempi suolampi Parkanossa
 Kangaslampi, pohjoisempi suolampi Parkanossa
 Kangaslampi, lampi Pertunmaan Kuortissa
 Kangaslampi, järvi Pihtiputaan Lylysaaressa
 Kangaslampi, järvi Saarijärvellä lähellä Heinäpohjaa
 Kangaslampi, järvi Viitasaarella lähellä Honkakoskea
 Kangaslampi, järvi Viitasaarella lähellä Taimoniemeä
 Kangaslampi, lampi Äänekoskella lähellä Saarikasta
 Kangaslampi, lampi Äänekosken Kapeenkylässä
 Kangaslampi, lampi Äänekosken Kevätlahdella
 Kangaslampi, lampi Äänekoskella lähellä Vihijärveä.

Järvien täsmennyssivut
German Masters 2015

Kreativ Dental Clinic German Masters 2015 oli snookerin ranking-turnaus, joka järjestettiin 4.–8. helmikuuta 2015 Tempodromissa Berliinissä Saksassa. Turnaus oli kauden kuudes ranking-turnaus.

Mark Selby voitti viidennen ranking-turnauksensa, voittamalla finaalissa Shaun Murphyn lukemin 9–7.

Judd Trump teki uransa toisen ja kautta aikain 113:nnen virallisen maksimibreikin puolivälieräottelussa Mark Selbyä vastaan.

Kaavio 
Turnaukseen pelattiin kaksi karsintakierrosta 17.–19. joulukuuta 2014 Englannissa. Karsintaturnauksen 32 parasta pelaajaa sijoitettiin pääkaavioon, jonka ottelut pelattiin Tempodromilla.

Lähteet

Snookerin ranking-turnaukset
Berliinin urheilu
EU INTCEN

EU INTCEN (European Union Intelligence and Situation Centre) on Brysselissä sijaitseva Euroopan unionin tiedusteluvirasto, jonka tehtäviin kuuluu analysoida EU:n jäsenmaiden tiedustelupalveluiden tuottamaa vakoiluaineistoa. EU INTCEN toimii Euroopan ulkosuhdehallinnon ja unionin ulkoasioiden ja turvallisuuspolitiikan korkean edustajan alaisuudessa.

Toiminta
Tiedustelupalvelujen tavoin EU INTCENin tehtäviin kuuluu analysoida ja tuottaa vakoiluaineistoa. Keskuksen tehtäviin kuuluu muun muassa terrorismin, verkkoturvallisuuden ja konfliktialueiden tarkkailu.

Organisaatio
EU INTCENissä on kaksi osastoa:
 Tiedusteluosasto: EU:n jäsenmaiden tiedustelupalveluiden vakoiluaineistojen analysoiminen ja raportoiminen
 Tutkimusosasto (Support/Open Sources Research)

Keskuksen henkilöstön koko on noin 70.

Historia
EU INTCEN perustettiin maaliskuun 18, 2012. Aikaisemmassa muodossaan se tunnettiin nimellä SITCEN (EU Situation Centre).

Vuodesta 2011 alkaen keskus on toiminut Euroopan ulkosuhdehallinnon alaisuudessa. Lissabonin sopimuksella vuonna 2009 perustettu Euroopan ulkosuhdehallinto toimii EU:n ulkoministeriönä jolla on oma diplomaattikuntansa. Se toteuttaa EU:n yhteistä ulko- ja turvallisuuspolitiikkaa (YUTP) ja edustaa EU:ta suhteissa muuhun maailmaan. Euroopan ulkosuhdehallintoa johtaa unionin ulkoasioiden ja turvallisuuspolitiikan korkea edustaja eli EU:n ulkoministeri.

Johtajat
 William Shapcott (2001–2010)
 Ilkka Salmi (2011–2015)
 Gerhard Conrad (2015–)

Katso myös
 Suojelupoliisi

Lähteet 

Tiedustelu
Tiedustelupalvelut
Euroopan unioni
Suomen vartijat

Suomen vartijat on suomalainen Mogulmedian tuottama dokumentaarinen televisiosarja, jota esitetään FOX-kanavalla. Sarjassa seurataan vartijoiden arkea öisillä rautatieasemilla, päivällä ostoskeskuksissa, kesällä rock-festivaaleilla sekä yksityisillä turvamies-komennuksilla. Ensimmäinen tuotantokausi alkoi 2. syyskuuta 2013. Toinen tuontantokausi alkoi 2. syyskuuta 2014.

Päähenkilöt

Helsinki 
 Sanna
 Petri
 Severi
 Sabesan
 Timo

Lappeenranta 
 Hanna
 Teppo
 Mika
 Tomi

Turku 
 Maarit
 Suvi
 Lauri
 Oskari

Jyväskylä 
 Kirsi
 Mikko

Seinäjoki 
 Rami
 Henri

Ensimmäinen tuotantokausi

Toinen tuotantokausi

Lähteet 

Suomalaiset tositelevisiosarjat
2010-luvun televisiosarjat
Lasse Pöysti -show

Lasse Pöysti -show (alkujaan Justus järjestää kaiken) oli Mainos-TV:n vuosina 1959–1961 esittämä suomalainen television viihdesarja, jonka pääosassa oli näyttelijä Lasse Pöysti. Sarjassa Pöysti näytteli Justus-nimistä hyväsydämistä nuorta miestä, joka johti Kaikki Järjestyy Ab -nimistä yritystä ja ratkoi tuntemattomien ihmisten ongelmia. Sarjaa esitettiin suorina lähetyksinä joka toinen viikko. Jaksot muodostuivat välillä useasta erillisestä sketsistä ja välillä vain yhdestä pitkästä tarinasta. Käsikirjoittajina toimivat Pöystin ohella Benedict Zilliacus (nimerkki Bez) ja Henrik Tikkanen (nimimerkki Henrik). Sarjan ohjasi Karl Ehder. Justuksen on sanottu olleen yksi Suomen television alkuaikojen pidetyimpiä hahmoja.

Syyskuussa 1959 käynnistyneen sarjan nimi oli alkuun Justus järjestää kaiken, mutta syyskaudella 1960 se muutettiin muotoon Lasse Pöysti -show. Pöysti ohjasi sarjan pohjalta samana vuonna elokuvan Justus järjestää kaiken, jota kuitenkin arvosteltiin juonen hajanaisuudesta ja päähahmon muuttamisesta kyynisemmäksi.

Lähteet

Lasse Pöysti
1950-luvun televisiosarjat
1960-luvun televisiosarjat
Suomalaiset komediasarjat
Recoil Games

Recoil Games on suomalainen vuonna 2007 perustettu videopelejä kehittävä yritys. Se on tullut tunnetuksi Earth No More -pelistä, jonka kehityksen se jätti kesken. Vuonna 2012 siltä julkaistiin PlayStation Networkissa Rochard ja 2013 iOS:llä Rock Runners.

Historia

Recoil Games perustettiin vuonna 2007 seitsemän kokeneen pelikehittäjän voimin. Samuli Syvähuoko oli kerännyt Assemblyssa kiinnostuneita henkilöitä pelitalon perustamiseen, ja samalla syntyi idea maailmanlopputeemaisesta Earth No More -toimintapelistä. Myöhemmin Syvähuoko on verrannut pelin ideaa The Last of Usiin, Naughty Dogin vuonna 2013 julkaistuun menestyspeliin. Remedy-ajoilta tuttu 3D Realmsin Scott Miller oli heti halukas yhteistyöhön.  Peli alkoi muotoutua, mutta rekrytointi osoittautui hankalaksi. Pelitiimi kasvoi 60 hengen kokoiseksi, mutta kokemusta ison projektin vetämisestä ei ollut. Vuonna 2009 Yritykseen palkattiin osaava tuottaja, jonka johdolla demon tekeminen lähti käyntiin. Hän kuitenkin lähti pelitalosta kahden kuukauden jälkeen, koska piti onnistumista epätodennäköisenä. Alkuvuodesta 2009 valmiiksi saatu demo ei auttanut Recoil Gamesia, sillä kansainvälinen talous oli ajautunut kriisiin eivätkä julkaisijat halunneet ottaa uusia nimikkeitä tuotantoon. Projekti haudattiin ja ulkomaiset työntekijät erosivat.

Jäljelle jäänyt 15 hengen tiimi kehitti kahdessa kuukaudessa uuden pelin demon, jota lähdettiin markkinoimaan Ranskan Game Connection -messuille. Painovoimalla leikittelevä Rochard oli ensimmäinen Unity-pelimoottorilla tehty konsolipeli. Useat julkaisijat kiinnostuivat pelistä, ja sopimus tehtiin Sony Online Entertainmentin kanssa. Pelin kehitys oli aikataulussa, mutta lokakuussa 2011 Sonyn verkkopalveluun murtauduttiin. Verkkokauppa suljettiin kahdeksi kuukaudeksi ja osa pelin julkaisusopimuksesta vastanneista henkilöistä sai Sonylla potkut. Uusi yhteyshenkilö ei ollut yhtä vakuuttunut Rochardin yksinpelistä, ja pelin julkaisu venyi seuraavan vuoden syksylle, ilman kunnollista markkinointia. PSN-julkaisuyksinoikeus pudotettiin kolmeen kuukauteen, ja peli tuli saataville myös Steamissa; Microsoft ei halunnut peliä Xboxin verkkokauppaan, koska se oli jo julkaistu aiemmin PlayStationilla. Lopulta myyntiluvut jäivät vaatimattomiksi eikä julkaisijoilla ollut kiinnostusta jatko-osaan. Samuli Syvähuoko lähti Recoil Gamesilta, mutta jäi silti yrityksen hallitukseen. Yrityksen työntekijöiden määrä putosi kuuteen, ja johtoon astui Jan Achrenius. Vuonna 2013 pelitalo julkaisi iOS:lle Rock Runners -pelin.

Recoil Games on Samuli Syvähuokon mukaan ”zombie-firma”, joka ei ole kuollut mutta sitä ei voi kasvattaa velkojen takia.

Yhtiö haettiin konkurssiin 2017, kun sillä ei enää muutamana edellisenä vuotena ollut toimintaa.

Tuotanto
Earth No More (vuoteen 2009 asti; sittemmin kehityksessä toisella yrityksellä.)
 Rochard (PlayStation Network, Steam, 2012; Android, 2014)
 Rock Runners (iOS, 2013)

Lähteet

Viitteet

Suomalaiset videopeliyritykset
Kalevi Pyörälä

Pertti Kalevi Pyörälä (s. 24. huhtikuuta 1930 Saarijärvi) on suomalainen lääkäri ja professori. Pyörälä on kansainvälisesti arvostettu sydäntautitutkija ja sydänsairauksien ehkäisytyön pioneeri Suomessa ja koko maailmassa. Hän toimi lähes 20 vuotta Kuopion yliopiston sisätautiopin professorina ja Kuopion yliopistollisen sairaalan sisätautien klinikan ylilääkärinä. 

Pyörälän vanhemmat olivat maanviljelijä Otto Pyörälä ja Aino Maria Ståhlberg. Hän avioitui vuonna 1958 Ritva Marjatta Lehtosen kanssa. Pyörälä valmistui ylioppilaaksi Jyväskylän yhteislyseosta 1948 ja lääketieteen lisensiaatiksi Helsingin yliopistosta 1954. Sisätauteihin hän erikoistui 1961. Uransa alkuvaiheessa Pyörälä työskenteli apulaislääkärinä, vuodesta 1960 vuoteen 1962 hän toimi kardiologina HYKSin palveluksessa. Pyörälä oli Kuopion korkeakoulun sisätautiopin professori vuodesta 1975 ja Suomen Akatemian tutkijaprofessori 1973–1976. Hänen tutkimusalaansa ovat olleet sydän- ja verisuonitaudit sekä niiden epidemiologia. Sydänliitto myönsi Pyörälälle sydänterveyden edistäjän valtakunnallisen tunnustuspalkinnon vuonna 2007.

Lähteet

Aiheesta muualla
 Kalevi Pyörälä University of Minnesota 

Suomalaiset lääkärit
Suomalaiset professorit
Kuopion yliopiston professorit
Vuonna 1930 syntyneet
Elävät henkilöt
Pyörälä

Pyörälä on seuraavien suomalaisten henkilöiden sukunimi:

 Juho Pyörälä (1883–1959), kansanedustaja (Maalaisliitto) ja maanviljelijä
 Kalevi Pyörälä (s. 1930), lääkäri ja professori
 Mika Pyörälä (s. 1981), jääkiekkoilija ja maailmanmestari